पानीपत। प्रदेश में सभी बैंकिंग सेवाएं शुक्रवार को बंद रहेंगी, वहीं अगले दो दिन और मिलाकर भी इसी तरह से चलने के कारण लोगों को खासी परेशानी का सामना करना पड़ सकता है। एटीएम में कैश की भी दिक्कत हो सकती है।
ये हैं चार दिन के अवकाश
गौरतलब है कि 25 दिसंबर शुक्रवार को क्रिसमस की छुट्टी है। इसके बाद आगामी शनिवार इस माह का अंतिम शनिवार है और पिछले कुछ दिनों से महीने के चौथे शनिवार को बैंकिंग सेवाएं बंद रहती हैं। रही बात चौथे दिन की तो अगले दिन रविवार हो जाएगा और इस तरह से पूरे तीन दिन तक लगातार बैंक बंद रहने की वजह से कारोबार प्रभावित होगा, वहीं लोगों को एटीएम पर निर्भर रहना होगा। ऐसे में एटीएम और इंटरनेट बैंकिंग के माध्यम से ही काम चलाया जा सकता है।
ऐसा देखा गया है कि बैंक हड़ताल या तीन-चार दिन की लगातार छुट्टी के दौरान ज्यादातर एटीएम खाली हो जाते हैं, वहीं बैंक बंद रहने से पैसे को कोई लेन-देन न होने की वजह से एटीएम पर भी भीड़ होती है। ऐसे में एटीएम के खाली होने से पहले पैसे निकाल लेने में ही समझदारी है।
hin_Deva hin_Deva hin_Deva hin_Deva